Hillary Clinton

Hillary Clinton in 2009

* * *

67ste Minister van Buitelandse Sake

Ampstermyn
21 Januarie 2009 - 1 Februarie 2013
Vise  | James Steinberg
William Joseph Burns
President  | Barack Obama
Voorafgegaan deur  | Condoleezza Rice
Opgevolg deur  | John Kerry

* * *

Senator vir die deelstaat New York

Ampstermyn
3 Januarie 2001 - 21 Januarie 2009
Voorafgegaan deur  | Daniel Patrick Moynihan
Opgevolg deur  | Kirsten Gillibrand

* * *

Eerste Dame van die Verenigde State

Ampstermyn
20 Januarie 1993 - 20 Januarie 2001
President  | Bill Clinton
Voorafgegaan deur  | Barbara Bush
Opgevolg deur  | Laura Bush

* * *

Eerste Dame van Arkansas

Ampstermyn
11 Januarie 1983 - 12 Desember 1992
Voorafgegaan deur  | Gay Daniels White
Opgevolg deur  | Betty Tucker
Ampstermyn
9 Januarie 1979 - 19 Januarie 1981
Voorafgegaan deur  | Barbara Pryor
Opgevolg deur  | Gay Daniels White

* * *

Persoonlike besonderhede

Gebore  | 26 Oktober 1947 (1947-10-26) (77 jaar oud)
Chicago, Illinois
Politieke party  | Demokraat (sedert 1968)
Republikein (tot 1968)
Eggenoot/-note  | Bill Clinton
Kind(ers)  | Chelsea Clinton
Alma mater  | Wellesley College
Yale-universiteit
Religie  | Methodisme
Handtekening  |

Hillary Diane Rodham Clinton (* 26 Oktober 1947 in Chicago, Illinois, as Hillary Diane Rodham) is ’n suksesvolle regsgeleerde en politikus wat in 2001 die Demokratiese senator vir New York geword het. Sy is getroud met oudpres. Bill Clinton en het van 1992 tot 2000 as Amerikaanse presidentsvrou gedien. In 2008 het sy self die president probeer word, maar Barack Obama is as die party se kandidaat benoem. In 2009 het pres. Obama haar as minister van buitelandse sake in sy kabinet aangestel.[1] In 2016 was sy die Demokratiese Party se amptelike presidentskandidaat, maar die verkiesing is deur die Republikeinse kandidaat Donald Trump gewen.

## Lewensloop

[wysig | wysig bron]

Die Clinton-familie arriveer by die Withuis in 1993 Die Clinton-familie tydens Bill Clinton se tweede inhuldiging in 1997 Hillary Clinton ontmoet met die Mianmarese politikus Aung San Suu Kyi in 2011

Sy het in 1973 'n graad aan die Yale-universiteit se regsskool behaal en daarna 'n loopbaan as advokaat begin. In 1975 het sy na Arkansas verhuis en met Bill Clinton getrou. Sy was in 1979 die eerste vroulike vennoot van Rose Law Firm en is in die tydperk tussen 1988 en 1991 as een van die eenhonderd mees invloedryke advokate in die Verenigde State gelys.

In die periodes tussen 1979 en 1981 en tussen 1983 en 1992 was sy die Eerste Dame van die deelstaat Arkansas. Sy was 'n aktiewe lid van organisasies wat hulle vir die welsyn van kinders beywer en het ook as bestuurslid van maatskappye soos Wal-Mart gedien.

As die Eerste Dame van die Verenigde State het sy 'n prominente posisie in politieke debatvoerings beklee. Haar belangrikste inisiatief vir die daarstelling van 'n nasionale gesondheidsstelsel is deur die Amerikaanse Kongres in 1994 verwerp. Sy het nogtans in 1997 daarin geslaag om 'n mediese fondsprogram vir kinders en wetgewing ten opsigte van aanneming van stapel te stuur.

Tydens die Whitewater-skandaal was sy in 1996 die enigste Eerste Dame van die Verenigde State wat ooit deur 'n jurie verhoor is, maar is nooit skuldig bevind nie. Die toestand van haar huwelik met Bill Clinton was ná die Lewinsky-skandaal in 1998 'n onderwerp van bespreking in die media.

Ná haar verhuising na New York in 2000 is Clinton as senator vir hierdie deelstaat verkies. Sy was in die tydperk tussen 2001 en 2009 die Junior Senator in die Amerikaanse Senaat uit die deelstaat New York. Dit was die eerste keer in die Amerikaanse geskiedenis dat 'n Eerste Dame vir 'n politieke amp as kandidaat gestaan het, en sy was ook die eerste vroulike senator uit New York.

In die Amerikaanse Senaat het sy aanvanklik die buitelandse beleid van die Republikeinse president George W. Bush in gevalle soos die beslissing oor oorlogvoering in Irak gesteun, maar later begin om die Bush-administrasie vir sy optrede in dié land en sy binnelandse beleid skerp te kritiseer. In 2006 is sy met 'n groot meerderheid van die uitgebragte stemme as senator herverkies. In die Demokratiese presidensiële voorverkiesings is beweer dat sy die eerste vrou in die Amerikaanse geskiedenis is wat op nasionale vlak vir die nominasie as presidensiële kandidaat staan. Dit is egter onwaar, omdat Victoria Woodhull in 1872 die eerste vrou was om as Amerikaanse presidentskandidaat te staan.

Op 20 Januarie 2007 het Clinton die oprigting van 'n verkenningskomitee vir die 2008-verkiesing aangekondig: die eerste amptelike tekening van 'n kandidaatstelling vir die Amerikaanse presidentskap. Op 3 Junie het dit egter geblyk dat haar mededinger, Barack Obama, die steun van sóveel gedelegeerdes gehad het (ruim 2100), dat sy Demokratiese kandidaatskap 'n uitgemaakte saak was. Clinton het twee dae later aangekondig dat sy aan Obama se oorwinning sou toegee; sy het op 7 Junie haar stryd om kandidaatskap amptelik beëindig en haar steun vir Obama aan die publiek uitgespreek.

Vervolgens is sy deur president Barack Obama as die 67ste Amerikaanse Minister van Buitelandse Sake benoem. Sy het hierdie amp gedurende Obama se eerste regeringstermyn beklee en het voor die president se herverkiesing op 6 November 2012 aangekondig dat sy nie vir 'n tweede ampstermyn sou staan nie.

In April 2015 het Clinton haar kandidatuur vir die Amerikaanse presidentskap van November 2016 aangekondig en is veral meegeding deur Bernie Sanders. Op 26 Julie 2016 is sy amptelik deur die Demokratiese Party as die party se presidentskapskandidaat benoem.

In November 2016 kompeteer sy in die Amerikaanse presidentsverkiesing teen die Republikeinse Party se kandidaat Donald Trump en verloor.

## Verwysings

[wysig | wysig bron]

1. ↑ HAT Taal-en-feitegids, Pearson, Desember 2013, ISBN 978-1-77578-243-8

## Eksterne skakels

[wysig | wysig bron]

* Wikimedia Commons het meer media in die kategorie Hillary Clinton.
* (en)  Hillary Clinton se amptelik webwerf
* (en)  Amptelike webwerf van die Clinton-stigting

* l
* b
* w

Eerste Dames van die Verenigde State

* Martha Washington
* Abigail Adams
* Martha Jefferson Randolph
* Dolley Madison
* Elizabeth Monroe
* Louisa Adams
* Emily Donelson
* Sarah Jackson
* Angelica Van Buren
* Anna Harrison
* Jane Harrison
* Letitia Tyler
* Priscilla Tyler
* Julia Tyler
* Sarah Polk
* Margaret Taylor
* Abigail Fillmore
* Jane Pierce
* Harriet Lane
* Mary Todd Lincoln
* Eliza Johnson
* Julia Grant
* Lucy Hayes
* Lucretia Garfield
* Mary McElroy
* Rose Cleveland
* Frances Cleveland
* Caroline Harrison
* Mary Harrison
* Frances Cleveland
* Ida McKinley
* Edith Roosevelt
* Helen Taft
* Ellen Wilson
* Margaret Wilson
* Edith Wilson
* Florence Harding
* Grace Coolidge
* Lou Hoover
* Eleanor Roosevelt
* Bess Truman
* Mamie Eisenhower
* Jacqueline Kennedy
* Lady Bird Johnson
* Pat Nixon
* Betty Ford
* Rosalynn Carter
* Nancy Reagan
* Barbara Bush
* Hillary Clinton
* Laura Bush
* Michelle Obama
* Melania Trump
* Jill Biden

Normdata

Internasionaal|

* ISNI
* VIAF
* FAST
* WorldCat

Nasionaal|

* Duitsland
* Verenigde State
* Frankryk
* BnF-data
* Japan
* Italië
* Australië
* Tsjeggië
* Spanje
* Roemenië
* Portugal
* Nederland
* Noorweë
* Letland
* Kroasië
* Chili
* Griekeland
* Korea
* Swede
* Pole
* Israel
* Finland
* Katalonië
* België

Akademie|

* CiNii

Kunstenaars|

* ULAN
* MusicBrainz
* Grammy Awards

Mense|

* Kongres van die Verenigde State
* Trove
* Deutsche Biographie
* DDB

Ander|

* IdRef
* NARA
* SNAC

*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon